Diadomingo anochi a drenta informe di un accidente hit & run banda di ex-edificio di Wema Santa Cruz, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda un auto a bay subi caminda y a bay dal un auto cu tabata riba caminda. E impacto tabata net na e porta unda e dama chauffeur tabata sinta pero afortunadamente ningun hende a resulta herida.